રાઠોડની જીપ ત્યાં આવેલ જોઈ એક કોન્ટેબલ તેની પાસે દોડી આવ્યો, અને તેને ઝડપથી નીચે ઉતરી પરિસ્થિતિ કાબુમાં લેવા માટે એક્શન લેવા જણાવ્યું. એમની ફોર્સ પાસે પૂરતા સાધનો પણ હતા, પણ જ્યાં સુધી રાઠોડનો આદેશ ન મળે ત્યાં સુધી એમના હાથ બંધાયેલા હતા…! પણ રાઠોડ તો કોઈક અલગ જ વિશ્વમાં ભમી રહ્યો હતો, તેના મનમાં તો હજી પણ મઝહબીના શબ્દોના શૂળ ખૂંચી રહ્યા હતા, જાણે મઝહબી તેની સામે ઉભા રહી રાઠોડ પર હસી રહી ન હોય !